En arbejdsmiljørepræsentant må ikke stilles ringere end andre ansatte. Derfor skal arbejdsmiljørepræsentanten have fuld økonomisk kompensation f.eks. ved tab af akkord, deltagelse i møder og kurser.
Det betyder også, at en ledelse ikke må forskelsbehandle en arbejdsmiljørepræsentant i forhold til kollegerne, for eksempel i forhold til skæve mødetider, kedelige opgaver eller chikane.
Hvis du vil snakke om størrelsen af lønkompensation eller lokale aftaler på dit arbejde, sidder 3F’s arbejdsmiljøeksperter klar til at hjælpe dig.